|  |  |  |
| --- | --- | --- |
|  |  |  |
| ΕΛΛΗΝΙΚΗ ΔΗΜΟΚΡΑΤΙΑ |  |  |
| ΝΟΜΟΣ ΑΤΤΙΚΗΣ |  | Καλλιθέα, |
| **ΔΗΜΟΣ ΚΑΛΛΙΘΕΑΣ** |  | Αρ. Πρωτ**.: 50902** -24/9/2025 |
| ΔΙΕΥΘΥΝΣΗ ΠΡΟΣΤΑΣΙΑΣ  ΠΑΙΔΙΚΗΣ ΗΛΙΚΙΑΣ & ΟΙΚΟΓΕΝΕΙΑΣ τ.ΔΗ.Κ.Ε.Κ. |  |  |
| Αρμόδιος: Ελ. Τσάκαλου |  | **ΠΡΟΣ**  Πρόεδρο Δημοτικού Συμβουλίου | |
| Διεύθυνση: Φορνέζη 2 Καλλιθέα |  |
| Τηλ.: 2109590626 |  |
| Email: d.merimna@kallithea.gr |  |
|  |  |
|  |  |
| Θέμα: «Έγκριση καταβολής ποσού, προς εκμισθώτριες, από τις οποίες η Διεύθυνση Προστασίας παιδικής ηλικίας και οικογένειας τέως ΔΗ.Κ.Ε.Κ. του δήμου μίσθωνε ακίνητα ιδιοκτησίας τους, για στέγαση υπηρεσιών της, που αντιστοιχεί σε αποζημίωση χρήσης. | | | |

Κύριε Πρόεδρε,

Έχοντας υπόψη:

* τις διατάξεις του άρθρου 65 του Ν. 3852/2010, σύμφωνα με τις οποίες:

«Αρμοδιότητες του δημοτικού συμβουλίου: 1. Το δημοτικό συμβούλιο αποφασίζει για όλα τα θέματα που αφορούν το δήμο, εκτός από εκείνα που ανήκουν εκ του νόμου στην αρμοδιότητα του δημάρχου ή άλλου οργάνου του δήμου ή το ίδιο το δημοτικό συμβούλιο μεταβίβασε σε επιτροπή του.[…]».

* Τις διατάξεις του άρθρου 22 του Ν. 3130/2003 (ΦΕΚ Α΄, 76) περί μισθώσεων ακινήτων για τη στέγαση των δημοσίων υπηρεσιών, οι διατάξεις του οποίου διέπουν κατ’ αναλογική εφαρμογή τη/τις εν λόγω μισθωτική σχέση/εις.
* Το γεγονός ότι επιτρέπεται παράταση της μισθώσεως που έχει συμφωνηθεί, είτε ρητώς, για ορισμένο χρόνο και σύμφωνα με τις προϋποθέσεις και τη διαδικασία που προβλέπει το άρθρο 22 του Ν.3130/03, είτε σιωπηρώς.
* Ως σιωπηρή (απλή) παράταση θεωρείται η χρησιμοποίηση του μίσθιου από το δήμο μετά τη λήξη της μισθώσεως, υπό την προϋπόθεση ότι συντρέχουν οι όροι του άρθρου 611 Α.Κ., εφ' όσον δηλαδή ο εκμισθωτής γνωρίζει την εξακολούθηση της χρήσεως και δεν εναντιώνεται σε αυτή, οπότε κατά τη διάρκεια της παρατάσεως αυτής οφείλεται το κατά το χρόνο λήξεως της μισθώσεως καταβαλλόμενο μίσθωμα (βλ. Εφ.Αθ. 3236/1993, ΕΔικΠολυκ 1996.359, Εφ.Αθ. 6779/2000, ΕΔικΠολυκ 2002.257, Εφ.Λαρ. 534/2005, ΑρχΝ 2006. 510). (Ελ.Συν. Τμ.7 Πράξη 114/2007).
* Τη σχετική βεβαίωση της αρμόδιας Αντιδημάρχου κας Αθηνάς Εξάρχου, σύμφωνα με την οποία το μίσθιο της οδού ΠΕΙΣΙΣΤΡΑΤΟΥ 60, χρησιμοποιήθηκε ως «Α΄ ΣΧΟΛΗ ΧΟΡΟΥ & ΚΔΑΠ ΜΙΚΡΟΣ ΠΡΙΓΚΙΠΑΣ», (ΙΔΙΟΚΤΗΤΡΙΑ Μ. Γ. – Κ.) από 01-07-2025 έως και 31-08-2025 και θα χρησιμοποιηθεί από την 01-09-2025 έως τις 31-12-2025 χωρίς προβολή αντίρρησης της ιδιοκτήτριας (ΣΥΝ. Βεβαίωση χρήσης μισθωμένου ακινήτου αρ. πρωτ. 45414/04-09-2025).
* Τη σχετική βεβαίωση της αρμόδιας Αντιδημάρχου κας Αθηνάς Εξάρχου, σύμφωνα με την οποία το μίσθιο της οδού ΑΘΗΝΑΣ 87, χρησιμοποιήθηκε ως «ΚΔΑΠ ΜΙΚΡΟ ΚΑΡΑΒΙ», (ΙΔΙΟΚΤΗΤΡΙΑ Ε. Χ.) από 01-01-2025 έως και 30-09-2025, χωρίς προβολή αντίρρησης της ιδιοκτήτριας (ΣΥΝ. Βεβαίωση χρήσης μισθωμένου ακινήτου αρ. πρωτ. 45416/04-09-2025).
* Το γεγονός ότι έχουν εκκινήσει διαδικασίες διαγωνισμού σύμφωνα με το Π.Δ. 270/1981 με τίτλο «Περί καθορισμού των οργάνων, της διαδικασίας και των όρων διενέργειας δημοπρασιών δι’ εκποίησιν ή εκμίσθωσιν πραγμάτων των δήμων και κοινοτήτων» (ΦΕΚ Α΄, 77) , οι οποίες είτε βρίσκονται σε εξέλιξη, είτε είναι άγονες.
* Το γεγονός ότι η ανάγκη στέγασης των ανωτέρω υπηρεσιών εξακολουθεί να υφίσταται.
* Την υπ’ αρ. 492/2025 (ΑΔΑ:Ψ5ΠΠΩΕΚ-ΘΒΩ) απόφαση της Δημοτικής Επιτροπής με την οποία αποφασίσθηκε η εξειδίκευση πίστωσης για την καταβολή των ποσών προς τις δύο εκμισθώτριες από τις οποίες η Διεύθυνση Προστασίας παιδικής ηλικίας και οικογένειας τέως ΔΗ.Κ.Ε.Κ. του δήμου μίσθωνε ακίνητα ιδιοκτησίας τους, για στέγαση υπηρεσιών της, που αντιστοιχεί σε αποζημίωση χρήσης.

Παρακαλούμε να συμπεριλάβετε το στην περίληψη αναφερόμενο θέμα, που αφορά στην έγκριση της καταβολής ποσού προς τις εκμισθώτριες από τις οποίες η Διεύθυνση Προστασίας παιδικής ηλικίας και οικογένειας τέως ΔΗ.Κ.Ε.Κ. του δήμου, μίσθωνε ακίνητα ιδιοκτησίας τους, για στέγαση υπηρεσιών της (και που ο χρόνος ισχύος του συμφωνητικού έληξε) και αντιστοιχεί σε καταβολή μηνιαίων μισθωμάτων ως αποζημίωση χρήσης, σε αναλογική εφαρμογή του άρθρου 22 ν.3130/2003.

Αναλυτικός πίνακας μισθωμένων ακινήτων με χρήση της παραπάνω διάταξης έχει ως εξής:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Α/Α** | **ΔΙΕΥΘΥΝΣΗ** | **ΥΠΗΡΕΣΙΑ** | **ΙΔΙΟΚΤΗΤΗΣ** | **ΔΙΑΡΚΕΙΑ** | **ΒΕΒΑΙΩΣΗ ΧΡΗΣΗΣ** | **ΑΡ.ΑΠ.Δ.ΕΠ. ΕΞΕΙΔΙΚΕΥΣΗΣ ΠΙΣΤΩΣΗΣ** | **ΠΟΣΟ**  **ΔΑΠΑΝΗΣ** | **ΔΙΑΔΙΚΑΣΙΑ ΔΙΑΓΩΝΙΣΜΟΥ ΜΙΣΘΩΣΗΣ** |
| 1. | ΠΕΙΣΙΣΤΡΑΤΟΥ 60 | Α΄ΣΧ. ΧΟΡΟΥ & ΚΔΑΠ ΜΙΚΡΟΣ ΠΡΙΓΚΙΠΑΣ | Μ. Γ. Κ. | 01-07-25  ΈΩΣ  31-12-25 | 45414/ 04-09-25 | 492/2025  ΑΔΑ:  Ψ5ΠΠΩΕΚ-ΘΒΩ | 680,00€ Χ 6 ΜΗΝΕΣ =  ***4.080,00€*** | ΑΓΟΝΟΣ ΔΙΑΓΩΝΙΣΜΟΣ |
| 2. | ΑΘΗΝΑΣ 87 | ΚΔΑΠ ΜΙΚΡΟ ΚΑΡΑΒΙ | Ε.Χ. | 01-01-25  ΈΩΣ  30-09-25 | 45416/ 04-09-25 | 492/2025  ΑΔΑ:  Ψ5ΠΠΩΕΚ-ΘΒΩ | 500,00€ Χ 9 ΜΗΝΕΣ =  ***4.500,00€*** | ΝΕΑ ΜΙΣΘΩΣΗ ΑΠΟ 01/10/25 |

Η πιο πάνω δαπάνη θα βαρύνει τον Κ.Α. 15.6232.0013 «ΜΙΣΘΩΜΑΤΑ ΛΟΙΠΩΝ ΑΚΙΝΗΤΩΝ (ΠΡΩΗΝ ΔΗ.Κ.Ε.Κ.)» γραμμένη πίστωση του προϋπολογισμού, έτους 2025 του Δήμου μας.

ΣΥΝΝΗΜΕΝΑ:

1. ΑΠΟΦΑΣΗ ΔΗΜΟΤΙΚΗΣ ΕΠΙΤΡΟΠΗΣ 492/2025.
2. Βεβαίωση χρήσης μισθωμένου ακινήτου (αρ. πρωτ. 45414/04-09-2025).
3. Βεβαίωση χρήσης μισθωμένου ακινήτου (αρ. πρωτ. 45416/04-09-2025).

|  |  |
| --- | --- |
| **ΕΣΩΤΕΡΙΚΗ ΔΙΑΝΟΜΗ**  - ΓΡΑΦΕΙΟ ΔΗΜΑΡΧΟΥ  - ΓΡΑΦΕΙΟ ΓΕΝΙΚΟΥ ΓΡΑΜΜΑΤΕΑ  - ΝΟΜΙΚΗ ΥΠΗΡΕΣΙΑ  - ΑΝΤΙΔΗΜΑΡΧΟ Κα ΕΞΑΡΧΟΥ  - ΔΗΜΟΤΙΚΟ ΣΥΜΒΟΥΛΙΟ  - Τ.Υ.Π.Ο.  - Δ/ΝΣΗ ΟΙΚ.ΥΠΗΡΕΣΙΩΝ  - Δ/ΝΣΗ ΠΡΟΣΤΑΣΙΑΣ ΠΑΙΔΙΚΗΣ ΗΛΙΚΙΑΣ & ΟΙΚΟΓΕΝΕΙΑΣ | **Η ΑΝΤΙΔΗΜΑΡΧΟΣ**  **ΑΘΗΝΑ ΕΞΑΡΧΟΥ** |